als_Latn dik_Latn sag_Latn
Asport- Xavi Hernandez, regjisori i Spanjës dhe Barcelonës, ka folur sot për mediat nga hoteli parisien ku është akomoduar skuadrën katalanase që mbrëmjen e të shtunës ka zhvilluar një ndeshje miqësore kundër të zotërve të shtëpisë PSG. Xavi Hernandez, lideri i skuadrës së Tito Vilanovas, ka debutuar në konferencë për shtyp duke fiksuar objektivat për sezonin e ri, duke filluar që nga objektivi parë në rradhë: “ Do të luftojmë për të fituar gjithcka, ashtu si gjithmonë, por tani duhet të mendojmë vetëm për të mundur Real Madridin dhe të fitojmë Superkupën e Spanjës që është një trofe prestigjos”.
Në këtë mënyrë regjisori spanjoll ka siguruar për impenjimin e tij absolut për të provuar të fitojë trofe të tjerë të rëndësishëm me fanellën katanase: “ Do të kërkoj të jem i vlefshëm për skuadrën, dëshiroj të vahdoj ashtu si zakonisht. Fizikisht unë ndihem shumë mirë dhe do të luajë në cdo ndeshje duke kërkuar të jap më të mirë për këtë skuadër”. Në fund Xavi Hernandes i është përgjigjur pyetjeve në lidhje me kundërshtarin që kishte përballë në ‘Parkun e Princave’ dhe mbi ish shokun e tij të skuadrës Zlatan Ibraimovic: “ PSG ka arritur të ndërtojë një skuadër shumë të mirë, duke kryer investime shumë të rëndësishme. Thiago Silva dhe Ibraimovic janë transferuar në Paris për tu bashkuar me lojtarë të tjerë shumë të mirë. Nga Zlatan kemi një kujtim shumë të mirë, kemi pasur rezultate shumë të mira kur ai ishte këtu dhe e dashurojmë për këtë”. E ka mbyllur me një mendim për Abidal që, panvarsisht se me probleme shëndetsore, ka shoqëruar skuadrën në Paris për këtë ndeshje miqësore: “ Është një gëzim shumë i madh për ne, për klubin dhe për familjen e tij që ai tashmë po përmirësohet. E shikoj shumë euforik, sic ka ndodhur zakonisht me të”.
Vilanova kërkon një mbrojtës qëndrre- Trajneri i ri i Barcelonës, Tito Vilanova, i ka idetë shumë të qarta në lidhje me merkaton që duhet të zhvillojë skuadra katalanase deri në 31 gusht kur mbyllet gjithcka. Panvarsisht se në të gjitha mediat spanjolle dhe braziliane flitet shumë për blerjen e talentit të Selecaos Neymar, në Katalonjë janë të vetëdijshëm për vështirësitë e këtij operacioni dhe e dinë se është thuajse e pamundur që të blesh yllin e Santosit, të paktën deri në vitin 2014 kur do të zhvillohet edhe Kupa Botës në Brazil. Trajneri Vilanova, si objektiv kryesor të tij ka përforcimin e mbrojtjes duke marrë një qendërmbrojtës për të mbuluar mungesën e mundshme të Pujolit ose Pikesë. Edhe në prezantimin e tij si pasardhësi i Guardiolës, Vilanova është shprehur hapur se skuadrës katalanase i mungon një qendërmbrojtës dhe një mbrojtës i majtë. Ky i fundit është blerë që në muajin qershor. Eshtë fjala për Jordi Alban, ndërsa tani katalanasit janë në pritje të një mbrojtësi qendre, i cili mund të jetë Javi Martinez i Athletik Bilbaos, Kolo Ture i Manchester Sitit ose Daniel Ager i Liverpulit. Po Neymar? Braziliani mund të presë, të paktën deri në vitin 2014, atëherë kur përfunndon edhe kontrata e tij me Santosin.
You must be logged in to post a comment Login
als_Latn als_Latn als_Latn eng_Latn